BMW i3

BMW i3 (2013–22) er en fem-dørs fire-seters kompakt elbil fra tyske BMW.  

Den er tegnet av amerikaneren Richard Kim (født 1980) og bygges i Leipzig. Den er bakhjulsdrevet og har svært smale hjul som gir lav rullemotstand. 

I understellet er det brukt mye karbonfiber og lettmetaller som magnesium og aluminium.  Dette er såpass sterkt at man ikke har hatt behov for den vanlige midtstolpen mellom fram- og bakdører, som forøvrig snur feil vei ("selvmordsdører"). 

Første utgave kom med en motor på 170 hk (125 kW) som brukte 1,29 kWh/mil og med sine 1,200 kilo ga rundt 130 km rekkevidde, da med et 60 Ah batteri. Den kunne også fås med REx (Range Extender, i Norge markedsført som Plug-in Hybrid)Rune Martin Nesheim, BMW i3 Plug-in Hybrid: Et dyrere og dårligere valg i Dinside.no den 14. desember 2015. 0,6-liters 2-sylinder bensinmotor (110 kg ekstra vekt, 9 liter bensintank) som ved lavt nivå lader batteriet. 

Fra 2016 kom i3  med et 94 Ah batteri som økte vekten med rundt 50 kg, og ifølge fabrikken, ga 50 % lengre rekkevidde, 300 km med kjøremønsteret New European Driving Cycle (NEDC),Knut Moberg, BMW i3 får markedets lengste rekkevidde  i Dinside.no den 2. mai 2016. eller bare halvparten så langt ved normal kjøring.BMW i3 går bare halvparten så langt som oppgitt i side3.no den 19. oktober 2016.   

Spesialutgaven i3s (2017–; "s" for "sportslig") er 1 cm lavere og har 14 flere hestekrefter, men noe lavere rekkevidde på grunn av bredere dekk.i3 and i3s info fra carandriver.com.

Fra 2019 kommer i3 med et 120 Ah batteri som økte vekten med 30 kg, men økte rekkevidden til rundt 300 kilometer. På samme tid hadde over 20 000 stykk blitt solgt i Norge og oppnådd en markedsandel i Norge på rundt 10 prosent.Test av BMW i3 120Ah: Denne lukter på 300 kilometer fra elbil.no den 29. mars 2019.

Den ble produsert til sommeren 2022 i over 220 000 eksemplarer.Nå er det snart slutt for BMW i3 i elbil24.no, sist lest den 20. mars 2022.
Litt om interiør
Panelene er tretti prosent lettere, fordi vanlig tungplast er erstattet av kenaf, en plante i Kattostfamilien. Velger man delskinn er setene  av førti prosent «aktiv ull» som gir noe kjøling, i tillegg til skinn garvet i olivenblader som gjør at skinnet holder sin naturlige glans.  Dashbordet kan velges med enten ABS-plast eller sertifisert eukalyptustre, som trenger mye mindre overflatebehandling enn andre tradisjonelle tresorter. 

+Kjøreytelser BMW I3BMW I3s   Topphastighet ved elektrisk kjøring i km/t150160Akselerasjon 0-100 km/t i sek7,36,9Elastitet 80-120 km/t i sek5,14,3Elmotor: Effekt i kW (hk)125 (170)135 (184)Elmotor: Maks dreiemoment (Nm)250270

 Referanser 

 Eksterne lenker 


Kategori:BMW-modeller
Kategori:Elbiler
Kategori:Bilmodeller introdusert i 2013